fritidskajakker

Min første kajaktur
2026-06-25 09:00 - 12:00 (Europe/Copenhagen) | Roskilde Sejlklub, Strandgade 12, Roskilde, 4000, Danmark
Er du nysgerrig efter at prøve at ro kajak ?
”Min første kajaktur” er for begyndere, der aldrig har siddet i en kajak – eller måske har lejet en sit-on-top kajak på en badestrand sydpå.
Vi tager dig med ud på en kajaktur på Roskilde Fjord, så du kan prøve både naturoplevelsen, motionen og det sociale liv på en kajaktur.
På “Min første kajaktur” viser vi dig hvordan du styrer og bremser kajakken, hvordan du kommer ned i kajakken og op igen og hvordan du får en rimelig fart på kajakken. Du får en stabil kajak, så du skal ikke prøve kæntring og redning på denne tur.
Du behøver ingen forudsætninger, ingen kurser, ingen svømmeprøver – blot lysten til at prøve at komme på vandet i en kajak.
Når du har deltaget på en eller flere ”min første kajaktur” kan du tage med på guidede kajakture, vælge at tage et introduktionskursus, melde dig ind i en kajakklub – eller du har fundet ud af at det ikke er noget for dig.

Hver tur varer 3 timer og der er max 4 deltagere pr tur.
Vi starter og slutter fra Roskilde Sejlklub, Strandgade 12, hvor der er toilet og omklædningsrum.
Turen gennemføres kun i godt vejr, dvs vind max 4 m/s og ingen regn.
Du kan aflyse frem til turstart og får din bestilling tilbagebetalt
Fritidskajakker kan aflyse en dag før turstart og du får din bestilling tilbagebetalt.

Spørgsmål: mail til info@fritidskajakker.dk
